**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 08.10.2023, ora 08.00 – 09.10.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 09.10.2023, ora 07.00**

**RÂURI**

Debitele au fost în general staționare exceptând râurile din bazinele hidrografice: Vișeu, Iza, Someșul Mare, bazinele superioare ale Sucevei, Moldovei și Bistriței (afluent al Siretului) unde au fost în ușoară creștere datorită precipitațiilor căzute în interval și propagării.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crișul Negru, Arieș, Moravița, Cerna, Vedea, Suceava, Trotuș, Tazlău, Rm. Sărat, Bârlad, Jijia, Bahlui, afluenții Jiului, pe unii afluenți ai Oltului superior şi mijlociu, unii afluenți din bazinele superioare ale Mureșului și Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi relativ staționare, exceptând râurile din bazinele hidrografice: Vișeu, Iza, Someș și cursul mijlociu și inferior al Mureșului unde vor fi în scădere.

Sunt posibile creşteri de niveluri şi debite pe unele râuri mici din zonele de deal şi munte din nordul și centrul țării, datorită precipitațiilor, în general slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 08.10.2023 – 09.10.2023 a fost staţionar, având valoarea de 2300 m3/s, sub media multianuală a lunii octombrie (3850 m3/s) .

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi în scădere (2200 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 08.10.2023, ora 09.00 – 09.10.2023, ora 06.00**

**ÎN ŢARĂ**

Vremea a fost vântoasă și a intrat într-un proces de răcire ce s-a generalizat treptat începând cu partea nordică și nord-estică a teritoriului, însă pe timpul zilei, îndeosebi în regiunile sudice valorile termice s-au situat cu mult peste mediile multianuale (abatere pozitivă în general de 7...9 grade) specifice acestei date. Astfel, temperaturile maxime au fost cuprinse între 11 grade la Darabani și 29 de grade la București - Filaret, Giurgiu, Oltenița, Calafat, Zimnicea, Călărași, Ploiești și Amzacea. Cerul a avut înnorări pe parcursul zilei, iar noaptea s-a degajat treptat. Pe arii extinse în Maramureș, cea mai mare parte a Transilvaniei și Moldovei, local în jumătatea estică a Munteniei și în Dobrogea a plouat slab, iar la altitudini de peste 1800 m în Carpații Orientali, au fost precipitații sub formă de lapoviță și ninsoare. Pe parcursul zilei și în prima parte a nopții vântul a avut intensificări în cea mai mare parte a țării, cu viteze în general de 55...65 km/h, iar în sud-estul teritoriului rafalele au depășit 70...75 km/h și pe arii restrânse au fost consemnate vijelii. La munte, la altitudini de peste 1700 m, rafalele au atins 90...110 km/h. Noaptea a fost rece în cea mai mare parte a țării, iar la ora 06 se înregistrau valori termice cuprinse între -2 grade la Târgu Lăpuș și Toplița și 12 grade la Constanța Dig, Turnu Măgurele, Zimnicea, Bechet și Giurgiu. Spre sfârșitul intervalului s-a produs brumă în nord-vestul țării.

***Observații -*** *de ieri de la ora 6 au fost în vigoare 8 mesaje privind fenomene meteorologice periculoase imediate:*

*- 1 avertizare cod portocaliu emisă de către SRPV Bacău*

*- 6 atenționări cod galben, dintre care 2 emise de către SRPV Bacău, 2 de către SRPV Craiova și câte 1 emisă de către SRPV Sibiu, SRPV Timișoara și CNPM pentru Muntenia.*

**LA BUCUREŞTI**

Vremea s-a menținut caldă pentru această dată, dar a devenit vântoasă mai ales după-amiaza și la începutul nopții, când s-au înregistrat rafale, în general, de 50...55 km/h. În restul intervalului, vântul a suflat slab și moderat. Cerul a fost variabil, cu înnorări în orele serii. Temperatura maximă a fost de 28 de grade la Băneasa și Afumați și 29 de grade la Filaret, iar ora 06 se înregistrau 7 grade la Afumați, 8 grade la Băneasa și 9 grade la Filaret.

**3. Prognoza meteorologică în intervalul 09.10.2023, ora 09.00 – 10.10.2023, ora 09.00**

**ÎN ŢARĂ**

Vremea se va răci și în jumătatea sudică, astfel încât la nivelul întregii țări, valorile termice diurne, se vor situa sub mediile multianuale specifice acestei date. Cerul va fi variabil, cu înnorări și ploi slabe, pe arii relativ extinse în nordul și centrul teritoriului și doar izolat în rest. Îndeosebi în nordul Carpaților Orientali, la altitudini mai mari de 1500 m, trecător vor fi precipitații și sub formă de lapoviță și ninsoare. Vântul va sufla slab și moderat, cu unele intensificări în zona montană înaltă, unde vor fi rafale de 60...80 km/h și pe alocuri, ziua, în regiunile estice. Temperaturile maxime vor fi de la 8 grade în Maramureș, până spre 20...21 de grade în Banat, sudul Olteniei și sud-vestul Munteniei, iar cele minime se vor situa în general între 2 și 12 grade. Dimineața și noaptea, cu totul izolat în depresiunile intramontane se va forma ceață.

**LA BUCUREŞTI**

Vremea se va răci față de ziua precedentă, astfel încât valorile termice diurne se vor situa ușor sub normele climatologice specifice acestei date. Cerul va fi variabil, cu unele înnorări spre seară și la începutul nopții. Vântul va sufla slab până la moderat. Temperatura maximă se va situa în jurul valorii de 19 grade, iar cea minimă va fi de 5...8 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** - Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**